Noch dene Couch-Surfing-Täg met luuter Tips ond Tricks hömmer do äntlech e Ahnig gha, was för ne Route mer chönnte mache. So simmer do gester vo de Family  loosgfahre. Mer si zersch Down-Town Christchurch go aluege - obwou, so vöu gset wörklech nömme z gseh. S esch krass, wi emmer no (schlemme Ärdbäbe esch am 22. Feb gse) aues abgspert esch ond d Hüüser Ress hei oder sogar igstörtzt si. Do s Wätter ned so guet gse esch, hets die Stemmig grad no verstärcht.